Tijorat banklari tomonidan kichik biznes subyektlariga budjetdan tashqari jamg‘armalar va “Mikrokreditbank” kredit liniyalari hisobidan mikrokreditlar berish tartibi to‘g‘risida nizomga o‘zgartirish va qo‘shimchalar kiritish to‘g‘risida

O‘zbekiston Respublikasining “O‘zbekiston Respublikasi Markaziy banki to‘g‘risida”, “Banklar va bank faoliyati to‘g‘risida” va “Mikromoliyalash to‘g‘risida”gi qonunlari asosida qaror qilamiz:
 1. Tijorat banklari tomonidan kichik biznes subyektlariga budjetdan tashqari jamg‘armalar va “Mikrokreditbank” kredit liniyalari hisobidan mikrokreditlar berish tartibi to‘g‘risida nizom (2006-yil 21-fevral, ro‘yxat raqami 1548 — O‘zbekiston Respublikasi qonun hujjatlari to‘plami, 2006-yil, 8-son, 60-modda)ga ilovaga muvofiq o‘zgartirish va qo‘shimchalar kiritilsin.
 2. Ushbu qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiritilsin.
 1. Kirish qismidagi “Nizom” so‘zidan keyin “O‘zbekiston Respublikasining “Mikromoliyalash to‘g‘risida” Qonuni” so‘zlari bilan to‘ldirilsin.
 2. 36-bandda:
 birinchi xatboshidagi “kichik biznes subyektlari” so‘zlaridan keyin “qishloq joylarida xizmatlar ko‘rsatish faoliyatini amalga oshirayotgan tadbirkorlik subyektlari” so‘zlari bilan to‘ldirilsin;
 quyidagi tahrirdagi uchinchi xatboshi bilan to‘ldirilsin:
 “Bunda ajratilayotgan kredit mablag‘lari xizmat ko‘rsatish sohasida yangi tashkil etilayotgan korxonalarni faqat texnologik jihozlash maqsadlariga yo‘naltiriladi”.
 3. 37-band quyidagi tahrirda bayon etilsin:
 “37. Budjetdan tashqari jamg‘armalar kredit liniyalari hisobidan kreditlar yakka tartibdagi tadbirkorlar va yuridik shaxs maqomiga ega bo‘lmagan dehqon xo‘jaliklariga eng kam ish haqining 200 baravaridan hamda yuridik shaxs maqomini olib faoliyat ko‘rsatayotgan tadbirkorlik subyektlariga eng kam ish haqining 1000 baravaridan ko‘p bo‘lmagan miqdorda beriladi”.
 4. 39-bandning to‘rtinchi xatboshi quyidagi tahrirda bayon etilsin:
 “xizmatlar ko‘rsatish va servis sohasini rivojlantirish uchun, jumladan, aholiga maishiy, tibbiy, sayyohlik-ekskursiya va mehmonxona xizmati ko‘rsatish, avtomobillar va boshqa texnika ta’miri bo‘yicha xizmat ko‘rsatish, transport xizmati ko‘rsatishni rivojlantirish uchun Markaziy bankning amaldagi qayta moliyalash stavkasining 45 foizi miqdorigacha”.
 5. 63-band quyidagi tahrirdagi xatboshi bilan to‘ldirilsin:
 “qarz oluvchi olingan mikrokreditni va unga hisoblangan foizlarni kredit shartnomasida belgilangan muddatlarda to‘lamagan taqdirda bank O‘zbekiston Respublikasining “Mikromoliyalash to‘g‘risida”gi Qonunining 20-moddasiga ko‘ra ushbu mikrokreditni kafilning bank hisobvarag‘idan kafillik shartnomasida belgilangan tartibda undirib olish huquqiga ega”. 
 6. 72-bandda: 
 uchinchi xatboshidagi “5000 AQSh dollari ekvivalenti miqdorida” so‘zlari “eng kam ish haqining 200 baravaridan ko‘p bo‘lmagan miqdorda” so‘zlari bilan;
 to‘rtinchi xatboshining birinchi jumlasidagi “10000 AQSh dollari ekvivalenti” so‘zlari “eng kam ish haqining 1000 baravari” so‘zlari bilan almashtirilsin.
 7. Mazkur o‘zgartirish va qo‘shimchalar O‘zbekiston Respublikasining Mehnat va aholini ijtimoiy muhofaza qilish vazirligi, O‘zbekiston Respublikasi Monopoliyadan chiqarish, raqobat va tadbirkorlikni qo‘llab-quvvatlash davlat qo‘mitasi, O‘zbekiston Respublikasi Savdo-sanoat palatasi va O‘zbekiston fermer xo‘jaliklari uyushmasi bilan kelishilgan.